Public procurement notice: Prior Information Notice Without Call For Competition
Published: 2022-08-19
Buyer: Helsingin kaupunki, Kasvatuksen ja koulutuksen toimiala, ICT-Hankinnat
Country: FI
Contract type: Services
CPV classification: 48000000 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tietopyyntö: Kaupallisen operaattorin hankinta digitaalisen oppimateriaalin hallintaan, hankintaan ja jakeluun tarkoitetun järjestelmän operointiin
Helsingin kaupungin kasvatuksen ja koulutuksen toimiala valmistelee hankintaa, jonka tarkoituksena on löytää kaupallinen operaattori digitaalisten oppimateriaalien hallintaan, hankintaan ja jakeluun. Valmisteltavan hankinnan tavoitteena on saada aikaan ratkaisu, joka palvelee optimaalisesti oppimateriaaleja ostavia rehtoreita ja alustaa hyödyntäviä opettajia.
Ennen kilpailutuksen käynnistämistä hankintayksikkö haluaa kuulla mahdollisia tarjoajia teknisessä vuoropuhelussa. Tekninen vuoropuhelu ei ole osa kilpailutusta. Vuoropuhelussa saatuja tietoja käytetään kaupungin sisäisesti, tulevan kilpailutuksen valmisteluun. Tekninen vuoropuhelu pitää sisällään keskustelua potentiaalisten tarjoajien kanssa, minkä lisäksi hankintayksikkö voi vuoropuhelun edetessä muun muassa lähettää osallistujille kommentoitaviksi alustavia luonnoksia valmisteltavaan hankintaan liittyvistä asiakirjoista. Tekniseen vuoropuheluun osallistumisesta ei makseta korvausta.
Tämä ilmoitus ei ole ennakkoilmoitus, tarjouspyyntö, hankintailmoitus tai kutsu neuvottelumenettelyyn, eikä ilmoituksen julkaisemisella aloiteta tarjouskilpailua.
Helsingin kaupungin kasvatuksen ja koulutuksen toimiala valmistelee hankintaa, jonka tarkoituksena on löytää kaupallinen operaattori digitaalisten oppimateriaalien hallintaan, hankintaan ja jakeluun. Valmisteltavan hankinnan tavoitteena on saada aikaan ratkaisu, joka palvelee optimaalisesti oppimateriaaleja ostavia rehtoreita ja alustaa hyödyntäviä opettajia. Tavoitteena on lisäksi se, että opettajilla ja oppijoilla on käytössään monipuolista, laadukasta ja tehokkaasti kilpailutettua digitaalista oppimateriaalia. Palvelun taustalla toimiva tekninen alusta on jo kilpailutettu ja valittu. Alusta on tällä hetkellä kuitenkin vielä rakenteilla, ja sitä kehitetään yhdessä Visma Enterprise Oy:n kanssa.
Operaattorin tehtävänä tulee olla tarjota oppimateriaaleja oppilaitosten käytettäväksi valitulle alustalle. Tekninen alusta toimii markkina-/kauppapaikkana oppimateriaaleille, ja operaattori tulee käyttämään alustaa toiminnassaan. Alustan katalogissa ostettavaksi tarjottava oppimateriaali voi olla erilaista sähköistä oppimateriaalia, oppimispelejä ja -sovelluksia tai myöhemmin mahdollisesti myös painettua materiaalia.
Ennen kilpailutuksen käynnistämistä hankintayksikkö haluaa kuulla mahdollisia tarjoajia teknisessä vuoropuhelussa. Tekninen vuoropuhelu ei ole osa kilpailutusta. Vuoropuhelussa saatuja tietoja käytetään kaupungin sisäisesti, tulevan kilpailutuksen valmisteluun. Tekninen vuoropuhelu pitää sisällään keskustelua potentiaalisten tarjoajien kanssa. Keskusteluajat sovitaan ilmoittautumisen jälkeen. Hankintayksikkö ei sitoudu keskustelemaan kaikkien tekniseen vuoropuheluun ilmoittautuneiden kanssa.
Teknisessä vuoropuhelussa tarkoituksena on muun muassa käydä läpi tulevaa hankintaa ja kuulla potentiaalisten tarjoajien mielipiteitä ja ehdotuksia hankinnasta, sen sisällöstä ja hinnoitteluperusteista sekä tietoturva-asioista. Suunnitelmana on, että potentiaaliset tarjoajat voisivat osana teknistä vuoropuhelua muun muassa esittää näkemyksensä operaattoritoimintaan sopivasta ansaintamallista. Osallistujille voidaan vuoropuhelun edetessä lähettää kommentoitavaksi alustavia luonnoksia valmisteltavaan hankintaan liittyvistä asiakirjoista. Tekniseen vuoropuheluun osallistumisesta ei makseta korvausta.
Tietopyyntöön vastaamatta jättäminen ei estä mahdolliseen tarjouskilpailuun osallistumista, eikä tietopyyntöön vastaaminen tai eri tilaisuuksiin osallistuminen vaikuta millään tavoin tarjoajan asemaan varsinaisessa tarjouskilpailussa.
Mahdollisen kilpailutuksen ajankohdasta ja hankintamenettelystä päätetään teknisen vuoropuhelun jälkeen. Alustavan suunnitelman mukaan hankinta tehtäisiin avoimella menettelyllä, ja hankintailmoitus julkaistaisiin syksyn 2022 tai kevään 2023 aikana.
Tämä ilmoitus ei ole ennakkoilmoitus, tarjouspyyntö, hankintailmoitus tai kutsu neuvottelumenettelyyn, eikä ilmoituksen julkaisemisella aloiteta tarjouskilpailua.
Potentiaalisia tarjoajia pyydetään lähettämään sähköpostitse 5.9.2022, kello 16.15, mennessä pyyntö osallistua tekniseen vuoropuheluun sähköpostiosoitteeseen heidi.lihr@hel.fi. Viestin otsikoksi pyydetään laittamaan "Osallistuminen operaattorikilpailutuksen tekniseen vuoropuheluun".